ብዙሓት ሃገራት፥ ቁጽሪ ብኮሮናቫይረስ ዝተለኸፉ ሰባት ክሕብራ እንከለዋ፡ ክንድዚ መርሚርና ካብኦም ክንድዚ ዝኣኽሉ እቲ ቫይረስ ተረኺብዎም እናበላ እየን ዝሕብራ። እታ ዛጊት 39 ብኮሮናቫይረስ ዝተለኸፍዋን ካብዚኦም 26 ዘሕወየትን ኤርትራ ግን ክንደይ ሰባት መርሚራ'ያ ነዚ ቁጽሪ እዚ ረኺባ ብንጹር ዝተሓበረ ነገር የለን። ካብቲ ካብ ሚኒስትሪ ጥዕና ዝውሃብ መምርሒታት ኣብቲ ኣብ 6 ሚያዝያ 2020 ዝወጽአ ሓበሬታ 14 ሰባት ተመርሚሮም ክልተ ሰባት እቲ ቫይረስ ከምዝተረኸቦም ከምኡ'ውን 8 ሚያዝያ፡ 20 ሰባት ተመርሚሮም 2 እቲ ቫይረስ ከምዝተረኸቦም ኣብ ዝሕብር ክልተ መግለጺታት ጥራይ'ዩ ብዝሒ ዝተመርመሩ ተገሊጹ። ኣብ ዝተረፈ ኩሉ ሓበሬታታት ሚኒስትሪ ጥዕና ግን ቁጽሪ ብኮሮናቫይረስ ዝተለከፉን፡ ተመርሚሮም ካብቲ ቫይረስ ነጻ ምዃኖም ዝተረጋገጹን ጥራይ እዩ ዝጠቅስ። ነቲ ካብ ምኒስትሪ ጥዕና ዝተወሃበ ሓበሬታ ምርኵስ ብምግባር ኣብ ቁጽሪ ዝተመርመሩ ዘይተሓበረ ነገር እንተዘይሃለዩ [ንምንታይ እዩ'ሞ ዘይሕበር?]
